ΕΛΛΗΝΙΚΗ ΔΗΜΟΚΡΑΤΙΑ

# ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμός 11 έτους 2013 πράξης συνεδρίασης

του Διοικητικού Συμβουλίου του ΤΟΕΒ Μπόϊδα-Μαυρής.

Στο Θεσπρωτικό σήμερα την 17η Οκτωβρίου 2013, ημέρα Πέμπτη, ώρα 11.00΄ π.μ. και στο γραφείο του Οργανισμού μας, συνήλθαν σε συ­νεδρί­αση τα μέλη του Διοικητικού Συμβουλίου του ΤΟΕΒ Μπόϊδα-Μαυ­ρής, ύστερα από την υπ’ αριθμ. 175/11-10-2013 πρόσκληση του προέ­δρου του ΤΟΕΒ για να συζητήσουν και αποφασίσουν στα εξής θέματα:

1. Ενημέρωση για το έργο της ηλεκτρονικής υδροληψίας.
2. Ενημέρωση για την πορεία του έργου της αντικατάστασης τμήμα­τος του κεντρικού μεταλλικού αγωγού της Μαυρής.
3. Συζήτηση για τις αντιπλημμυρικές εργασίες του Οργανισμού μας την χειμερινή περίοδο 2012-2013.
4. Εκποίηση παλαιών μηχανημάτων και εργαλείων στις αποθήκες του Οργανισμού μας.
5. **Απόφαση για αποστολή-βεβαίωση οφειλών 2012 στις Δ.Ο.Υ.**
6. Εκλογή αναπληρωτή ταμία, που θα αναπληρεί τον ταμία όταν αυ­τός απουσιάζει.
7. Εξέταση αιτήσεων-ενστάσεων.
8. Διάφορα.

 Παρόντα μέλη στην σημερινή συνεδρίαση είναι:

α) Μαλέσκος Αναστάσιος, πρόεδρος.

β) Κάτσενος Ιωάννης, αντιπρόεδρος.

γ) Πότσιος Χρήστος, ταμίας.

δ) Τσέγκος Νικόλαος, μέλος.

ε) Δήμος Ευάγγελος, μέλος

Η συνεδρίαση βρίσκεται σε απαρτία και ο πρόεδρος κηρύσσει την έναρξή της.

Για το πρώτο θέμα: ……………………………………

Για το δεύτερο θέμα: ………………………………….

Για το τρίτο θέμα: ………………….………………….

Για το τέταρτο θέμα: ………………………………….

Για το πέμπτο θέμα:

Ο πρόεδρος αναφέρει ότι υπάρχει η υπ’ αριθμ. 1024851/1713/0016/26-2-1997 απόφαση του Υφυπουργού Οικο­νομικών με την οποία ανατίθεται στις Δημόσιες Οικονομικές Υπηρεσίες (Δ.Ο.Υ.) η είσπραξη των εσόδων των ειδικών δημοσίων υπηρεσιών, των ειδικών ταμείων των οποίων οι προϋπολογισμοί συνδημοσιεύονται με τον κρα­τικό Προϋπολογισμό, των νομικών προσώπων δημοσίου και ιδι­ωτικού δικαίου και τρίτων, όπως αναφέρονται στον πίνακα της εφημε­ρίδας της κυβέρνησης Φ.Ε.Κ. με αριθμό 290 έτους 1997. Με την παρα­πάνω από­φαση καθορίζεται για τους Φορείς που εμπίπτουν σε αυτήν και συμπερι­λαμβάνονται στον σχετικό πίνακα (μεταξύ αυτών και ο ΤΟΕΒ Μπόϊδα-Μαυρής) ποσοστό συμμετοχής στη δαπάνη των Δ.Ο.Υ. για την είσπραξη των εσόδων που εισπράττονται για λογαριασμό τους, στο ύψος του 5% επί των εισπραττόμενων ποσών.

**Ο πρόεδρος αναφέρει επίσης ότι οι οφειλές έτους 2012 δεν έχουν ακόμη αποσταλεί στις αρμόδιες Δ.Ο.Υ. για είσπραξη των οφειλών τους. Περιμέναμε μήπως με το ξεκίνημα και την λειτουργία της αρ­δευτικής περιόδου, έρθουν στο γραφείο μας και πληρώσουν πολλοί από αυτούς. Κι αυτό επειδή όταν οι πίνακες οφειλετών αποσταλούν στις Δ.Ο.Υ., στην συνέχεια πολλοί από τους οφειλέτες πάνε και κά­νουν ρύθμιση με την Δ.Ο.Υ. (αυτό σήμερα γίνεται μέσω λογιστή) και έτσι με πολύ μικρές μηνιαίες δόσεις πληρωμής δεν μπορούμε να ει­σπράξουμε τα μεγάλα, κυρίως, ποσά που μας οφείλουν. Αυτός ήταν και ο λόγος που κρατήσαμε τις οφειλές έτους 2012 μέχρι σήμερα (Οκτώβριος 2013) στο γραφείο μας. Στη συνέχεια, για να ποτίσει κά­ποιος έπρεπε να είχε εξοφλήσει τις οφειλές του. Επομένως, συνέφερε να παραμείνουν οι οφειλές στο γραφείο μας μέχρι τέλους της αρδευ­τικής περιόδου (τουλάχιστον μέχρι το μέσον της λειτουργίας της), επειδή έχουμε την δυνατότητα να εισπράττουμε μεγάλα ποσά από ατές, διακόπτοντας το νερό άρδευσης στους οφειλέτες αυτούς. Έτσι εισπράττουμε χρήματα για να πληρώσουμε κι εμείς τις υποχρεώσεις μας (ΔΕΗ, ΙΚΑ κλπ). Αν όμως τις είχαμε αποστείλει εξαρχής στις Δ.Ο.Υ., με την ρύθμιση που μπορεί να κάνει ο καθένας, θα είχαμε πολύ μικρή είσπραξή τους.**